SK Úradný vestník Európskej únie C 99/14

Uverejnenie žiadosti o zápis do registra podľa článku 6 ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

2012/C 99/09

Týmto uverejnením sa poskytuje právo vzniesť námietky proti žiadosti o zápis podľa článku 7 nariadenia Rady (ES) č. 510/2006 (1). Vznesené námietky sa musia Komisii doručiť do šiestich mesiacov po uverejnení tejto žiadosti.

JEDNOTNÝ DOKUMENT

NARIADENIE RADY (ES) č. 510/2006

„ “(DONGSHAN BAI LU SUN)

ES č.: CN-PGI-0005-0624-16.07.2007

CHZO ( X ) CHOP ( )

1. Názov:

„ “ (Dongshan Bai Lu Sun)

2. Členský štát alebo tretia krajina:

Čína

3. Opis poľnohospodárskeho výrobku alebo potraviny:

3.1. Druh výrobku:

Trieda 1.6. Ovocie, zelenina a obilniny v pôvodnom stave alebo spracované

3.2. Opis výrobku, na ktorý sa vzťahuje názov uvedený v bode 1:

„Dongshan Bai Lu Sun“ je konzervovaná špargľa vypestovaná tradičnými pestovateľskými technikami v okrese Dongshan (ostrov) v meste Zhangzhou v provincii Funjian. Táto konzervovaná špargľa je uvarená a olúpaná.

Vzhľad

Výhonky konzervovanej špargle sú hrubé s guľatou hlavičkou a hustými šupinami. Dĺžka výhonkov je 10 – 17 cm. Dĺžka zelenej hlavičky výhonkov je najviac 1 cm. Má lahodnú chuť a príjemnú vôňu. Táto konzervovaná špargľa je snehovo biela. Nálev má zodpovedajúcu farbu.

Fyzikálne a chemické vlastnosti

Priemer výhonkov je 0,4 – 2,6 cm, obsah hrubej vlákniny je ≤ 1,0 % a rozpustných sacharidov ≥ 4,70 %. Roztok: nálev obsahuje 0,03 % kyseliny citrónovej.

Osobitosti balenia

Výrobok sa balí do sklenených pohárov alebo plechoviek. Hlavné znaky balení:

a) Sklenené poháre Veľkosť sklenených pohárov Dĺžka výhonkov špargle 212 ml 7 cm 212 ml 11 cm 370 ml 16 cm 370 ml 17 cm 580 ml 16 cm 580 ml 17 cm 314 ml 10 cm 1 700 ml 17 cm 720 ml 17 cm

b) Plechovky Veľkosť plechoviek Dĺžka výhonkov špargle 200 g 10 cm 250 g 13 cm 430 g 11 cm 800 g 16 cm 2 500 g 15 cm 2 950 g 17 cm

3.3. Suroviny (len pri spracovaných výrobkoch):

Čerstvé výhonky špargle odrôd Gi jnlim a Thielim.

3.4. Krmivo (len pri výrobkoch živočíšneho pôvodu):

—

3.5. Konkrétne kroky pri výrobe, ktoré sa musia uskutočniť v označenej zemepisnej oblasti:

Celý výrobný proces prebieha v označenej zemepisnej oblasti.

3.6. Osobitné pravidlá pri krájaní, strúhaní, balení atď.:

Výrobok by sa mal baliť do sklenených pohárov alebo plechoviek. Spracovanie a konzervovanie sa musí uskutočniť do 12 hodín od zberu, aby sa zabezpečila čerstvosť výhonkov.

3.7. Osobitné pravidlá pri označovaní:

—

4. Stručné vymedzenie zemepisnej oblasti:

Pestovanie a výroba prebiehajú v oblasti „Dongshan Bai Lu Sun“, ktorá zahŕňa sedem miest okresu Dongshan (ostrov) v provincii Funjian, a to Kangmei, Chencheng, Qianlou, Xipu, Zhangtang, Xingchen a Tongling.

5. Spojenie so zemepisnou oblasťou:

5.1. Špecifickosť zemepisnej oblasti:

Okres Dongshan sa rozprestiera medzi 23° 34′ a 23° 47′ severnej zemepisnej šírky a medzi 117° 18′ a 117° 35′ východnej zemepisnej dĺžky a obklopuje ho more. Má juhoázijskú tropickú morskú klímu, teplú v zime a chladnú v lete. Je to ostrovný okres v najjužnejšom cípe provincie Funjian. Celková rozloha okresu je 248 štvorcových kilometrov s poľnohospodárskou plochou 70 000 mu (1 mu ≈ 0,07 ha). Počet obyvateľov okresu je 213 000, z čoho 137 000 je poľnohospodárov. V okrese je sedem miest vrátane 61 samosprávnych obcí a 16 výborov obyvateľov. Ide o poľnohospodársky okres, v ktorom sa pestuje najmä biela špargľa. Ostrov je bohatý na poľnohospodárske zdroje. Orná pôda pozostáva hlavne z piesčitých pôd bohatých na strieborné morské piesky a morské bahno, ako aj zdroje podzemnej vody. Tieto podmienky sú veľmi nápomocné pri pestovaní bielej špargle.

5.2. Špecifickosť výrobku:

Kvalita špargle „Dongshan Bai Lu Sun“ je veľmi vysoká. Má atraktívny vzhľad, príjemnú arómu, čerstvú chuť a je veľmi výživná. Konzervovaná špargľa je populárna medzi spotrebiteľmi doma aj v zahraničí.

Špecifickosť výrobku vychádza z jeho vlastností čerstvej špargle, ktoré sú dané zemepisným prostredím, prírodnými podmienkami a ľudskými faktormi okresu Dongshan, kde sa pestuje.

Čerstvá špargľa sa pestuje v osobitom prostredí okresu Dongshan. Výhonky špargle sú hrubé s guľatou hlavičkou a hustými šupinami. Dĺžka zelenej hlavičky výhonkov je najviac 1 cm. Má lahodnú chuť a príjemnú vôňu. Tieto lahodné konzervované výhonky sú snehovo biele. Nálev má zodpovedajúcu farbu. Konzervovaná špargľa má dlhú trvanlivosť.

5.3. Príčinná súvislosť medzi zemepisnou oblasťou a akosťou alebo typickou vlastnosťou výrobku (CHOP), alebo špecifickou akosťou, povesťou alebo inou typickou vlastnosťou výrobku (CHZO):

1. Vzťah medzi teplotou a kvalitou

Výrobok sa pestuje v juhoázijskej tropickej morskej klíme s teplými zimami a chladnými letami. Priemerná ročná teplota je 20,8 °C. Najvyššie teploty sa vyskytujú v júli a auguste s priemernými teplotami 27 °C; najnižšie teploty sú vo februári s priemernou teplotou 12,8 °C. Pri pestovaní v takýchto klimatických podmienkach špargľa bujne rastie a dosahuje vysoké výnosy dobrej kvality.

2. Vzťah medzi pôdou a kvalitou

Pôda okresu Dongshan je zväčša piesčitá, mäkká a vzdušná a podporuje rast koreňov špargle. V takejto pôde môžu korene zosilnieť a listy sa tvoria rýchlo a v hojnom počte. Tým sa akumuluje viac produktov fotosyntézy, ktoré dodávajú energiu na rast mladých výhonkov.

3. Vzťah medzi vodou a kvalitou

Dongshan sa nachádza na ostrove s ročným úhrnom zrážok 1 095 mm, ktoré však nie sú v jednotlivých ročných obdobiach rovnomerne rozložené. Voda používaná na zavlažovanie Bai Lu Sun pochádza z hlbokých zdrojov. Kvalitná neznečistená závlahová voda dodáva špargli čerstvú chuť.

4. Vzťah medzi slnečným svitom a kvalitou

Okres Dongshan disponuje výdatným slnečným svitom dosahujúcim priemerne 2 386,8 hodiny slnečného svitu za rok. Výdatné slnečné počasie sa vyskytuje najmä na jeseň a v zime, čo prispieva k fotosyntéze stoniek a listov. Čím intenzívnejšia je fotosyntéza, tým viac živín je k dispozícii pre rast výhonkov, čo vo významnej miere prispieva k vysokým výnosom a kvalite špargle „Dongshan Bai Lu Sun“.

5. Vzťah medzi ovzduším a kvalitou

Okres Dongshan obklopuje more a má morskú klímu s čerstvým vzduchom. Nachádza sa tu len niekoľko industrial podnikov a žiaden ťažký priemysel industry, takže ovzdušie nie je znečistené. Z výsledkov inšpekcie uskutočnenej Inštitútom pre environmentálne vedy v Zhangzhou vyplýva, že úroveň SO2, oxidov dusíka a fluóru v ovzduší je veľmi nízka.

Okres Dongshan má zdravé životné prostredie. Pokrývajú ho lesy na 34,1 % povrchu a považuje sa za „oázu Východočínskeho mora“. V okrese Dongshan v roku 1998 úspešne prebehla inšpekcia „ostrovných okresov s ekologickým poľnohospodárstvom v Číne“, pričom patril do prvej skupiny, kde sa takáto inšpekcia uskutočnila. Tieto environmentálne podmienky vo veľkej miere prispievajú k prémiovej kvalite „Dongshan Bai Lu Sun“.

6. Vzťah medzi technikou pestovania a spracovania a kvalitou

1. Pestovanie pomocou piesku

Okres Dongshan má bohaté zdroje morského piesku. Piesok je striebristobiely s veľmi malými zrnkami a používa sa na prihŕňanie bielej špargle. Preto sú výhonky špargle snehovobiele, jemné a rovné s hustými šupinami.

2. Morské bahno ako organické hnojivo

Používa sa hlavne organické hnojivo. Okres Dongshan má bohaté zdroje morského bahna, ktoré je výdatným zdrojom prírodného organického hnojiva na pestovanie špargle, čo ďalej zvyšuje kvalitu „Dongshan Bai Lu Sun“.

3. Zber a metóda „mother stalk culture“

Na pestovanie bielej špargle sa v okrese Dongshan sa používa metóda „mother stalk culture“ (pestovanie materských výhonkov). Táto metóda využíva prírodné klimatické zdroje, aby nastolila rovnováhu medzi rastom špargle a akumuláciou živín. Výsledkom sú vysoké výnosy, vysoká účinnosť a dobrá kvalita.

Odkaz na uverejnenie špecifikácie:

[Článok 5 ods. 7 nariadenia (ES) č. 510/2006.]

(1) Ú. v. EÚ L 93, 31.3.2006, s. 12.